
جُست ءُ پسہ ءِ درچ 1)(
کسانیں کلوهے گوں اے سرهال ءَ : چوں اسلام بیاراں؟

 جریدہ کنوک : الْفَقِيرِ إِلَى عَفْوِ رَبِّهِ: 
هَيْثَم بْنِ مُحَمَّدٍ سَرْحَان
(معهد حرم) ءِ پیسریگیں استاد ، ءُ (معهد سنت) ‎ءِ کارمستر :

https://mahadsunnah.com/
اللہ بہ بکشیت آئی مات ءُ پت ءُ همایاں کہ اے کتاب ءِ درکنَگ ءَ کمک اش کتگ. 

اولی چاپ
چاپ کنگ ءِ هک هست انت پہ هرچ مسلمان ءَ ابید مول مراد ءِ بدل کنگ ءُ لُڑینَگ ءَ
¢

	جُست :
	پسّہ :

	آیا اسلام ءِ آرگ ارزان اِنت؟
	 هاں ‌، اے دگہ سوَب نہ لوٹیت ، ناکہ ایشی ءِ واستہ دگہ هاسیں وهدے هست.

	آیا اسلام ءِ آرگ ءَ من زوت بہ کناں یاکہ  شرّیں وهدے ءِ ودار بہ کناں ، یا لهتیں جیڑه ءِ هلاسی ءَ پد؟
	الّم اِنت کہ زوت بہ کنت مردم ، چیا کہ اسلام ءِ آرگ ءَ دیر کنَگ مسیبتانی آیگ ءِ سوَب بیت ، بوت کنت اناگت ءَ بیران بِہ بئے ، همے پیم اسلام ءِ یک نپ داریں بها ءُ برودے ، هرچنکس تو نپداریں بها ءُ برود ءِ توک ءَ زوت کن ئے همنکس  نپ گیشتر بیت.

	هرکس کہ اسلام ءَ پُترَگ بُہ لوٹیت چے بہ کنت ؟
	بس دوئیں گواهی وانَگ لوٹ اَنت : «أَشْهَدُ أَنْ لَا إِلَهَ إِلَّا اللهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ».

	کجام زبان ءَ وانَگی اَنت؟
	هرچ زبان ءَ کہ وشتر ونت اش کنت بوانیت اش الّم نہ اِنت تازی(اربی) زُبان ءَبہ بنت

	آیا بزانتانی پهمگ ءَ ابید بوانیت اش؟
	اِنّا ، بلکیں الّم اِنت کہ بزانتان اش بہ پهمیت ءُ هرچی کہ بزانت دینت آیانی ستک ءَ بداریت ، همایانی پیم ءَ بُہ روت.

	 «أَشْهَدُ» ءِ بزانت چے اِنت؟
	ایشی بزانت همیش اِنت کہ : من گوں دل ءَ شاهدی دیان ءُ ستک داراں گوں زبان ءُ آزایاں ایشی سر ءَ کار کن آں.

	 «لَا إِلَهَ إِلَّا اللهُ» ءِ بزانت چے اِنت؟
	ایشی بزانت همیش اِنت کہ : اللہ ءَ ابید دگہ هکّّین ءُ راستیں هُدا نیست.

	 «أَنَّ مُحَمَّـدًا عَبْدُهُ وَرَسُولُهُ» ءِ بزانت چے اِنت؟
	ایشی بزانت همیش اِنت کہ : بے شک اے بندهے ایشی ابابت کنَگ نہ بیت ، هنچیں پیگمبرے کہ هچ درگ بند کنَگ نہ بیت ، 
الّم اِنت گواهی دیگ ءِ واستہ کہ : هرچز ءِ هبرئِے داتگ آ راست لیکَگ بہ باں ، هرچز ءِ پرمان ئِے کتگ آیانی رندگیری کنَگ بہ بیت ، هرچز ءَ مہ کن ئِے کتگ ءُ ترسینتگ ئِے وت ءَ بدار اَنت ، آئی سُنتانی رندگیری کنَگ بہ بیت ءُ آ رهشون پهمگ بہ بیت.

	شرّ پهم اِت نوں من ءَ چے کنگی اِنت؟
	گوں من بُہ وان گوں :من گواهی دیاں کہ اللہ ءَ ابید دگہ راستین ءُ برهکّیں هُدا نیست  (محمد) اللہ ءِ بندگ ءُ آئی پیگمبر اِنت.

	آیا نوں من مسلمان بوت آں؟
	هاں اللہ ءِ شگر اِنت اے اللہ ءِ منّت اِنت تئی سر ءَ.

	نوں من ءَ نوک مسلمانی ءِ ساب ءَ چے وسیت کن ئے؟
	من همے وسیت ءَ کناں کہ تو چہ اللہ همے دوایا بُہ لوٹ کہ اللہ ترا مهکم بہ کنت ، ترا نیک تالهیناں هور بہ کنت کہ ترا ایشی سر ‎ءَ کمک بہ کن انت ، ءُ تو اسلام ءَ هیل بہ کن ، ءُ وتی دین ءَ چیر بہ دئے تاکہ تو زور مند بہ بئے گوں اللہ ءِ هگم ءَ.

	بستارداریں دُوا کجام اِنت؟
	سورت (فاتحہ) اِنت

	ارزانتریں یات(ذکر) کجام انت؟
	ارزانتریں اللہ ءِ یات ایش انت کہ تو : مسیت ءِ پُترگ ء ءُ درآیگ ءِِ دُوا ءَ بگوش ئے ، قرآن ءِ وانگ ءِ وهد ءَ ، دیم شود ءَ پُترگ ءِ پیسر ، گُدانی درکنَگ ءَ پیسر ، دزماز گرگ ءَ پیسر ، نان ورگ ءُ آپ نوشَگ ءَ  پیسر ، ءُ دگہ بازیں جاهاں...

	منی اسلام آرگ ءَ پیسریگیں  ردیانی بابت ءَ چے پرمان اِنت؟
	اسلام مردم ءِ پیسریگیں ردیاں لوڑینیت ءُ کروجیت ، ابید هما کہ بندگانی هک بوتگ انت دیَگ اش المّی بوتگ ، گڑا آ الّم اِنت کہ هکداراناں دیَگ بہ بنت.

	شاهدی دیَگ ءَ پد منی سر ءَ چے الّم بیت کہ من بہ کناں؟
	
تئی سر ءَ الّم اِنت کہ تو جان بشودئے.

	چیا من جان بُہ شوداں ؟
	اولی : مسلمان چُش نہ گشیت : (چیا) بلکیں گُشیت سمعنا واطعنا) بزاں : ما اشکتگ ءُ رندگیری کتگ (النور51
دومی : جان بُہ شود ءُ وتی جان ءِ سربری نیمگ ءَ هنچو پلگار بہ کن هنچو کہ همے پیم کہ تہ ءُ توک پلگار کتگ.

	شرّ اِنت ، چوں جان بُشود آں؟
	هنچو کہ تو وتی دل ءِ توک ءَ پاکی ءِ ستک ءَ بدار ءُ (بسم الله ) بگوش ، درستیں جان ءَ آپ بِہ میسین ءُ تَر بہ کن.

	جان شودگ ءَ پد چے کنگی اِنت؟
	إذا دخَلَ وَقتُ الصَّلاةِ فإنَّك تُصَلِّي بإذنِ 
وهدیکہ نماز ءِ وهد کیت ، تو نماز بُہ وان گوں اللہ ءِ هُگم ءَ.

	نماز ءِ وانَگ گومن گران اِنت ، چیا کہ ایشی توک ءَ کول ءُ کِرد هست من من شرّی ادا کُت اش نہ کن آں؟
	اسلام ارزانی ءِ دین اِنت ، گرانی ءِ دین نہ اِنت ، اللہ ءِ شگر ءُ آئی منّت اِنت.

	چوں نماز بُہ کان آں؟
	الّم انت کہ تو گومن نماز بُہ وان ، یا تو نماز ءِ سکارینَگ ءِ تامرے بہ چار ، تامر هم هرچ زبان ءَ مهد سُنت کانال ءَ  اے کلوه ءِ آهر ی تاکدیم ءِ رهوتاں دیست کن ئے.

	نماز ءَ پد چے کنگی اِنت؟
	تئی سر ءَ الّم انت کہ تو اسلام ء پنچیںِ بُن هشتاں بِہ سکّ هما بن هشتانی سر ءَ کہ اسلام ایر کنَگ بوتگ ءُ همے پیم ...تانکہ سرجم بہ بنت  هما کہ تئی اسلام ءُ ایمان ءَ جوان کن اَنت.

	من ءَ کجام راهوتانی   سوج‎ءَ د ئے کہ من بُہ رواں اسلام ءَ هیل بہ کن آں؟
	من ترا مزنیں دینی زانتکارانی هما ٹولیانی داوت ءِ گلانی کہ سئودی ارب ءَ اَنت (دعوة الجالیات\جمعیات) سوج ءَ دیاں

	من گوں وتی نزیکیں سیاد ءُ وارسیں کہ مسلمان نہ انت چوں پیش بیا آں؟
	تو هنچو پیش بیا همے پیم کہ واجہ پیگمبر ﷺ پیش اتکگ گوں همایاں کہ مسلمان نبوتگ اَنت ، آ گوں وتی زبان ءَ گوں کِرد ءَ گوں پیش بوگ ءَ  اسلام ءِِ توار جنوک بوتگ.

	اود ءَ لهتیں هنچیں هست کہ اسلام آرگ لوٹ اَنت بلے وتی لوگ ءِ مردماں هال دیگ نہ لوٹ  اَنت ، ایشانی بابت ءَ چے پرمان اِنت؟
	الّم نہ انت یکے وتی اسلام ءِ بابت ءَ یکے ءَ هال بہ دنت آئی اسلام آئی ءُ اللہ میان ءَ اِنت.

	اسلام ءِ توک ءَ گهتریں کتاب کجام اِنت؟
	گهتریں کتاب کران کریم انت ، آ اللہ ءِ دانک ءُ گپ اَنت.

	هاس ناسیں سورت کجام اِنت؟
	هاس ناسیں سورت پاتیا(فاتحہ) اِنت ،  نماز ءَ هرچ روکات ءِ توک ءَ ما وانین ئِے.

	کران کریم ءِ توک ءَ مزن بستاریں سورت کجام اِنت؟
	مزن بستریں سورت کران ءِ توک ءَ آیت کرسی اِنت.

	من چوں کران ونت کناں‌؟
	تو چہ کران ءِ جند ءَ وانَگ بہ سِک ءُ چہ وانگ ءِ گوشدارگ ءَ هنچو کہ واجہ (الحذیفی) ءِ وانَگ یا واجہ (الحصری) ءِ وانگ اَنت.

	من چوں کران ءَ پوه باں؟
	تو کران کریم ءَ تپسیر ءِ کتاباں پوه بئے ، هما (کتاب ) کہ امت ءِ مزن نامیں زانتکاراں نبیس اتگ اَنت.

	کران ءِ تپسیر کج ءَ دست کپ اَنت؟
	أایشی بابت ءَ من ترا ءَ مدینہ منوره ءِ کران پاک ءِ چاپ جاه / شونکار کمپلکس ءِ سوج ءَ دیاں.

	کران پاک ءِ وانگ ءَ پد کجام چز ءِ سوج ءَ من ءَ دئے؟
	أنصَحُكَ بأحَاديثِ النَّبيِّ  الصَّحيحَةِ.
من ترا پیگمبرﷺ ءِ گشتانکانی سکین ءَ دیاں. 

	پیگمبر ءِ گشتانکانی بستارداریں کتاب کجام اِنت‌؟
	کتابانی توک ءَ بستاردارین ءُ سهی تریں کتاب سهی بُهاری اِنت ، ایشی سر ءَ امت همکوپگ اِنت ، امت ءِ مزن نامیں شاهزانت وش ءُ رازیگ بوتگ اَنت ، اے کلوه ءِ گڈّی ءَ من اے کتابانی راهوت ءِ هم سوج ءَ  ترا دیاں .

	پیگمبر سُنتانی هاس ناسیں هدیس کجام اَنت ؟
	هاس ناسیں هدیس جبریل ءِ هدیس اِنت ، وهدیکہ دین ءِ سے ایں تبّک : اسلام ءُ ایمان ءُ اهسان ءِ درشان ءَ کنت.

	من ءَ تُرسیت کہ من اسلام ءَ هیل کُت نہ کناں؟
	مہ تُرس ، بلکیں اللہ ءِ سر ءَ بیسہ بہ دار ، اللہ ترا تئی جهد ءِ توک ءَ کمک کنت ، دین ارزان اِنت ، اللہ ترا هما جز ءِ هاٹیگ ءَ بدیات کہ آئی دوست داریت ءُ رازیگ بیت.
تو گوں ما هم هما راهوت ءِ سر ء ونت کن ئے چہ دور ءَ (دامگ ءِ سر ءَ)   راهوت کلوه ءِ آهر ‎ءَ داتگ .
گڈی ءَ من ترا پیگمبر ﷺ ءِ دانک ءَ وسیت کناں : «احْرِصْ عَلَى مَا يَنْفَعُكَ، وَاسْتَعِنْ بِاللهِ، وَلَا تَعْجِزْ».
هرس ‎ءَ هما چز ءِ سر ءَ بہ تاچین کہ ترا گیشتر نپ دنت ، چہ اللہ ءَ کُمَک بُہ لوٹ ناوس ءُ نادزرس مہ بو.





	                   مهد سُنت ءِ کانالانی راهوَت

	مهد سُنت ءِ جاه :
	پیزبُک ءِ راهوت:
	ٹیلیگرام ءِ راهوت:

	
	
	

	انستگرام ءِ راهوت :
	ٹویٹر (X) راهوت:
	وٹسپ ءِ راهوت:

	
	
	

	یوٹیوب ءِ کانال:
	کتابانی ایرگیجگ ءِ راهوت

